Kampala
Amin Baro
Bya ALICE NAMUTEBI
OMULAMUZI Faith Mwondha owa kkooti enkulu e Nakawa akkirizza okulaba entambi z’omusajja enzaalwa y’e Turkey eyasingisibwa omusango gw’okabassanya abawala abatanneetuuka.
Ate nga May 8 lw’agenda okusalawo oba Emin Baro eyatanzibwa obukadde 6 oluvannyuma lw’okusingisibwa omusango guno, amuwa ekibonero ekirala eky’amaanyi.
Oludda oluwaabi lwatwala okwemulugunya kwalwo mu kkooti enkulu nga bagamba nti Baro eyalaganga abawala bato fi rimu z’obuseegu oluvannyuma n’abakabassanya yaweebwa ekibonerezo kitono okusinziira ku musango gwe yazza n’emyaka gy’abawala be yakozesanga.
Mwondha yakkirizza okulaba ebifaananyi n’etambi za CD omuzungu ze yakwatanga ng’akabassanya abaana, ng’okwo kw’anaasinziira okulaba oba amuwa ekibonero ekirala oba ateebwa kubanga yali amaze okusasula obukadde omukaaga obwamutanzibwa omulamuzi eyasooka okuwulira omusango gwe.
Wabula puliida we Paul Bayingana yategeezezza nti oludda oluwaabi lwagala bwagazi kukuumira Baro mu kkomera ate
nga kkooti ento yali emalirizza bulungi omusango.
Baro yakkiriza nga bw’abadde afuna abawala abato abali wakati w’emyaka 8 ne12 n’abagulira ebyokulya olwo n’abalaga fi rimu ez’obuseegu oluvannyuma n’abeyambulira n’abalagira okumunuuna ebitundu bye ebyekyama.
swh_Latn ilo_Latn tso_Latn lug_Latn lug_Latn lug_Latn lug_Latn lug_Latn lug_Latn lug_Latn